‘Rower’ doodgeskiet in gyselaarsdrama | Maroela Media
‘Rower’ doodgeskiet in gyselaarsdrama
ŉ Gewapende rower is Donderdag tydens ŉ skietgeveg met die polisie en gyselaarsdrama in Mkuze, KwaZulu-Natal doodgeskiet.
Ao. Zwelisha Gumbi, woordvoerder van die polisie, het gesê die polisie is na BFS Loans, ‘n leningsonderneming, ontbied terwyl ŉ gewapende roof reeds aan die gang was. Polisielede het hulle na die toneel gehaas waar die rowers op hulle losgebrand het. Die polisie het teruggeskiet.
“Een van die mans, glo 25 jaar oud, is gewond en later dood,” het Gumbi gesê.
Die tweede rower het homself in die kantoor toegesluit en verskeie mense gyselaar geneem. Die gyselaars het werknemers en kliënte ingesluit. “Die man het homself later aan die polisie oorgegee,” het Gumbi gesê.
Robert McKenzie, woordvoerder van die provinsiale nooddienste, het gesê hulle het probeer om die gewonde man weer by te bring, maar dit was tevergeefs. Hy is op die toneel dood verklaar.
Twee vas ná bejaarde paartjie se gru-moord
Strydom-:Stryslim eerder · 3 jaar gelede
Jy jou gemors gaan nie weer roof nie….mooi so!
Dit gaan my verstand te bowe dat iemand nog die skermunkel se lewe probeer red.
Remondo · 3 jaar gelede
Hoekom Rower in aanhalings tekens? Hy was daar met n geweer en het mense gedwing om hom geld en goed te gee … vir my is dit n definiesie van n dief